《方吉人副帅扈从木兰有怀却寄 其一》
清代·朱伦瀚

忆昔叨陪扈从时，青山曾画亦曾诗。云中帐殿烟为幕，雪里松曾玉作枝。

围合尘黄传射虎，山回日黑看收旗。遥知走马冈峦下，笑我狂吟旧路歧。

作者简介：（1680—1760）山东历城人，隶汉军正红旗，字涵斋，又字亦轩，号一三。康熙五十一年武进士，选三等侍卫。乾隆间官至正红旗汉军副都统。善指头画，得其舅高其佩法，朝鲜国王曾遣使高价乞画。兼工诗文。有《闲青堂集》。